***Objava za medije***

**Ljeto kod Matoša ponovno osvaja Mažuranac – od 27. lipnja do 26. srpnja!**

*Zagreb, 17. lipnja 2025.* - Zagrebačko **Ljeto kod Matoša** vraća se u omiljenu ljetnu hladovinu pod krošnjama kestena na Mažurancu! **Od 27. lipnja do 26. srpnja** očekuje vas mjesec dana opuštene atmosfere, vrhunske glazbe, ukusne hrane i ljetnih užitaka za sve generacije.

Festival otvara **Kristijan Beluhan i Ajngemahtec kvartet**, a svakodnevno će se izmjenjivati sjajni izvođači – od manjih akustičnih sastava do poznatih imena poput **Songkillersa**, **Cubisma** i veselog **Šlepera Šlagera**. Osim glazbe, Ljeto kod Matoša nudi i pravo gastro iskustvo – probajte autorske koktele majstora **Filipa Lipnika**, street food specijalitete iz cijelog svijeta, a za desert čak i egzotični **tajlandski sladoled**! Posebno nam je drago što je kultni zagrebački sendvič bar Pingvin, otvoren davne 1987. godine, upravo Ljeto kod Matoša odabrao za svoj prvi nastup na nekom od brojnih street food festivala.

Odmorite na **piknik livadi s garantiranim hladom**, zaigrajte u **gaming zoni s oversized društvenim igrama** i uživajte u ljetu kakvo Zagreb zaslužuje!

Poseban ugođaj donosi **cvijeće kao glavni motiv uređenja**, koje će krasiti cijeli Mažuranac, stvarajući pravu ljetnu oazu. Brojni **foto pointovi** bit će savršeni za Instagram trenutke i ljetna sjećanja.

Vidimo se na Mažurancu – svakog dana od 16 sati!

Program i sve dodatne informacije o festivalu pronaći ćete na službenoj [Facebook](https://www.facebook.com/caffedematosadvent) i [Instagram](https://www.instagram.com/caffedematos/) stranici.

Kontakt za medije:

Aleksandra Pernar, voditeljica programa / aleksandra.pernar@gmail.com / 091 6300 547